|  |  |
| --- | --- |
|  |  |
|  |

|  |  |  |
| --- | --- | --- |
|  |  |       |

|  |
| --- |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL ATSAKINGO ASMENS SKYRIMO 2021–2022 MOKSLO METŲ BRANDOS EGZAMINŲ ORGANIZAVIMUI IR VYKDYMUI KOORDINUOTI KAUNO MIESTE** |
| 2021 m. rugsėjo 10 d. Nr. A-3220 |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 3 punktais, Brandos egzaminų organizavimo ir vykdymo tvarkos aprašo, patvirtinto Lietuvos Respublikos švietimo, mokslo ir sporto ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“, 45 punktu:

1. S k i r i u Viliją Adaškevičienę, Švietimo skyriaus vyriausiąją specialistę, koordinuoti brandos egzaminų organizavimą ir vykdymą 2021–2022 mokslo metais Kauno mieste.

2. Į p a r e i g o j u Oną Gucevičienę, Švietimo skyriaus vedėją, paskyrimo metu Viliją Adaškevičienę pasirašytinai supažindinti su Brandos egzaminų organizavimo ir vykdymo tvarkos aprašo, patvirtinto Lietuvos Respublikos švietimo, mokslo ir sporto ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“, 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinta Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo reikalavimais.

3. Į p a r e i g o j u Viliją Adaškevičienę kiekvieno brandos egzamino vykdymo dieną nuo 7 iki 12 valandos prisijungti prie duomenų perdavimo sistemos KELTAS operatyviai informacijai gauti.

4. Šis įsakymas per vieną mėnesį nuo informacijos apie jį gavimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius | Vilius Šiliauskas |